recursal/SuperWikiNEXT-32B huggingface dataset:
Συντεταγμένες: 36°40′6″N 22°30′0″E﻿ / ﻿36.66833°N 22.50000°E﻿ / 36.66833; 22.50000

Η **Ασίνη** (αρχαία ελληνικά: Ἀσίνη) ήταν πόλη της αρχαίας Λακωνίας. Σύμφωνα με τον Στράβωνα, βρισκόταν μεταξύ της Άμαθους (λάθος ανάγνωση για τη Ψαμαθού) και του Γυθείου. Ήταν συχνά υπό τον έλεγχο της Σπάρτης. Ο Πολύβιος αναφέρει ότι ο Φίλιππος Ε' της Μακεδονίας, κατά την εισβολή του στη Λακωνία, απωθήθηκε πριν από την Ασίνη (218 π.Χ.), που φαίνεται από την αφήγησή του ότι βρίσκεται κοντά στο Γύθειο. Ο Παυσανίας, στην περιγραφή του ίδιου γεγονότος με τον Πολύβιο, λέει ότι ο Φίλιππος αποκρούστηκε πριν από την πόλη Λας, η οποία αρχικά βρισκόταν στη κορυφή του «Όρους Ασίας». Φαίνεται ότι η «Λας» του Παυσανία και η «Ασίνη» του Πολύβιου είναι ο ίδιος τόπος. Η ομοιότητα μεταξύ των ονομάτων «Ασία» και «Ασίνη», πιθανότατα οδήγησε τον Πολύβιο στο λάθος να αποκαλέσει τη Λας με το τελευταίο όνομα, ένα λάθος το οποίο ήταν πιο πιθανό να προκύψει, διότι ο Ηρόδοτος και ο Θουκυδίδης μιλάνε για την μεσσηνιακή Ασίνη ως πόλη στη Λακωνία, αφού η Μεσσηνία αποτελούσε μέρος της Λακωνίας τη στιγμή που έγραφαν. Το σφάλμα του Πολύβιου διαιωνίστηκε από το Στράβωνα και το Στέφανο το Βυζάντιο. Κατά τη διάρκεια της ρωμαϊκής περιόδου η Ασίνη ανήκε στη Σπάρτη, αν και οι περισσότερες από τις άλλες πόλεις της περιοχής ανήκαν στους Ελεύθερους Λάκωνες. 

Η πόλη επανιδρύθηκε το 1451 ως Σκουτάρι. Η τοποθεσία της βρίσκεται κοντά στο σύγχρονο Σκουτάρι.

Παραπομπές
----------

1. ↑  Στράβων. «Γεωγραφικά». *Γεωγραφικά*. **viii. p.363**.  Οι αριθμοί των σελίδων αναφέρονται σε εκείνους της έκδοσης του Ισαάκ Καζομπόν.
2. ↑  Παυσανίας. «*Ελλάδος περιήγησις*». Ελλάδος περιήγησις. **3.24.6**. .
3. ↑  (Αρχαία Ελληνικά) Στέφανος ο Βυζάντιος. «*Εθνικά*». Εθνικά. ***s.v***.
4. ↑  (Αγγλικά) Lund University. «Digital Atlas of the Roman Empire». *Digital Atlas of the Roman Empire*. .
5. ↑  (Αγγλικά) Talbert, Richard, επιμ. (2000). *Barrington Atlas of the Greek and Roman World*. Princeton University Press. σελ. 58, καθώς και συνοδευτικές σημειώσεις καταλόγου.

Πηγές
-----

* Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα:   
(Αγγλικά) Smith, William, επιμ. (1854–1857). «Asine». *Dictionary of Greek and Roman Geography*. Λονδίνο: John Murray.

|  |  |
| --- | --- |
| 

|  |
| --- |
| * Πύλη:Αρχαιολογία
* Πύλη:Ιστορία
* Πύλη:Ελλάδα
 |

 |
Ο χημικός τύπος της φουροσεμίδης
Η **φουροσεμίδη**, γνωστή και με την εμπορική ονομασία *Lasix*, είναι φάρμακο με διουρητική δράση το οποίο χρησιμοποιείται στο οίδημα από καρδιακή, ηπατική και νεφρική ανεπάρκεια. Χρησιμοποιείται επίσης στη θεραπεία της υπέρτασης. Μπορεί να χορηγηθεί ενδοφλεβίως και μέσω στόματος. Όταν χορηγείται δια του στόματος συνήθως αρχίζει να δρα εντός ώρας ενώ ενδοφλεβίως αρχίζει να δρα εντός πέντε λεπτών.

Κοινές παρενέργειες περιλαμβάνουν αίσθημα καρυβαρίας κατά την ορθόσταση, εμβοές και φωτοευαισθησία. Ενδεχομένως σοβαρές παρενέργειες περιλαμβάνουν ηλεκτρολυτικές διαταραχές, χαμηλή πίεση και απώλεια ακοής. Συνίστανται συχνές εξετάσεις αίματος σε όλους λαμβάνουν την αγωγή. Η φουροσεμίδη είναι ένα είδος διουρητικού της αγκύλης το οποίο δρα μέσω της μείωσης της επαναρρόφησης του νατρίου στα νεφρά.

Η φουροσεμίδη πατενταρίστηκε το 1959 και εγκρίθηκε για ιατρική χρήση το 1964. Ανήκει στον κατάλογο βασικών φαρμάκων του Παγκόσμιου Οργανισμού Υγείας και στις Ηνωμένες Πολιτείες είναι διαθέσιμη ως γενόσημο φάρμακο. Για το 2017, ήταν το 17ο φάρμακο από πλευράς αριθμού συνταγών στις ΗΠΑ, με περισσότερες από 30 εκατομμύρια συνταγές. Το φάρμακο βρίσκεται στην λίστα απαγορευμένων ουσιών του Παγκόσµιου Οργανισµού Αντιντόπινγκ επειδή μπορεί να κρύψει άλλες ουσίες. Επίσης χρησιμοποιείται σε αγωνιστικά άλογα για την πρόληψη πνευμονικής αιμορραγίας εξαιτίας της άσκησης.

Παραπομπές
----------

1. 1 2 3 4 5  «Furosemide». The American Society of Health-System Pharmacists. Αρχειοθετήθηκε από το πρωτότυπο στις 19 Νοεμβρίου 2015. Ανακτήθηκε στις 23 Οκτωβρίου 2015.
2. ↑  Fischer, Jnos· Ganellin, C. Robin (2006). *Analogue-based Drug Discovery* (στα Αγγλικά). John Wiley & Sons. σελ. 458. ISBN 9783527607495.
3. ↑  World Health Organization (2019). *World Health Organization model list of essential medicines: 21st list 2019*. Geneva: World Health Organization. hdl:10665/325771 Ελεύθερα προσβάσιμο. WHO/MVP/EMP/IAU/2019.06. License: CC BY-NC-SA 3.0 IGO.
4. ↑  «The Top 300 of 2020». *ClinCalc*. Ανακτήθηκε στις 11 Απριλίου 2020.
5. ↑  «Furosemide - Drug Usage Statistics». *ClinCalc*. 1 Δεκεμβρίου 1981. Ανακτήθηκε στις 11 Απριλίου 2020.
6. ↑  «THE 2014 PROHIBITED LIST INTERNATIONAL STANDARD» (PDF). 2014. σελ. 5. Αρχειοθετήθηκε (PDF) από το πρωτότυπο στις 15 Ιανουαρίου 2016. Ανακτήθηκε στις 24 Οκτωβρίου 2015.
7. ↑  Sullivan, S; Hinchcliff, K (April 2015). «Update on exercise-induced pulmonary hemorrhage.». *The Veterinary Clinics of North America. Equine Practice* **31** (1): 187–98. doi:10.1016/j.cveq.2014.11.011. PMID 25770069.
8. ↑  Hinchcliff, KW; Couetil, LL; Knight, PK; Morley, PS; Robinson, NE; Sweeney, CR; van Erck, E (2015). «Exercise induced pulmonary hemorrhage in horses: American College of Veterinary Internal Medicine consensus statement.». *Journal of Veterinary Internal Medicine* **29** (3): 743–58. doi:10.1111/jvim.12593. PMID 25996660.
Ο **Ασίλ Αλιέ** (γαλλ. *Achille Allier*, 1807 – 3 Απριλίου 1836) ήταν Γάλλος αρχαιολόγος, συγγραφέας, χαράκτης και τεχνοκριτικός.

Βιογραφικά στοιχεία
-------------------

Ο Ασίλ Αλιέ γεννήθηκε στην πόλη Μονλυσόν της κεντρικής Γαλλίας και ήταν γιος ενός μανάβη. Ο Ασίλ εγκαταστάθηκε στο Παρίσι για να σπουδάσει νομικά και πήρε άδεια ασκήσεως της δικηγορίας, ωστόσο παραπονιόταν για τα «φθειρόμενα ήθη» που κυριαρχούσαν στην πρωτεύουσα και επέστρεψε στη γαλλική επαρχία, εγκαθιστάμενος στη μικρή κωμόπολη Μπουρμπόν Λαρσαμπώ.

Ο Βίκτωρ Ουγκώ ενεθάρρυνε τον Αλιέ να συνεισφέρει στην ανανέωση του ενδιαφέροντος για τη γαλλική επαρχία. Αμφότεροι διείδαν σε αυτό μια ευκαιρία για να αντιταχθούν στον κερματισμό των Νομών της Γαλλίας και να αντιταχθούν στον Ιακωβινισμό.

Ο Αλιέ περιόδευσε στις επαρχίες της Γαλλίας, όπου αντέγραψε τα επιτύμβια αρχαίων τάφων και δημιούργησε σχέδια των παλαιών φρουρίων. Αργότερα ήταν υπεύθυνος για την αναστήλωση του παρεκκλησίου του ενοριακού ναού στο Μπουρμπόν Λαρσαμπώ. Υπήρξε επίσης ο ιδρυτής (το 1835), διευθυντής, εικονογράφος και σχεδιαστής του μηνιαίου περιοδικού *Art en Province* (= «Η τέχνη στην επαρχία»). Το περιοδικό συνέχισε να εκδίδεται μέχρι και 15 έτη μετά τον θάνατό του.

Ο Αλιέ απεβίωσε στο Μπουρμπόν Λαρσαμπώ από εγκεφαλικό επεισόδιο σε ηλικία 28 ή 29 ετών.

Τιμές
-----

Στο σπίτι όπου γεννήθηκε ο Αλιέ, στην οδό Notre-Dame 18 του Μονλυσόν, έχει τοποθετηθεί αναμνηστική πλάκα. Στο Μπουρμπόν Λαρσαμπώ έχει δοθεί το όνομά του σε μία οδό, ενώ αμέσως μετά τον θάνατό του στήθηκε προτομή του Αλιέ, έργο του γλύπτη Ωγκύστ Πρεώ, στην αυλή του ναού, εγκαίρως για την τέλεση λειτουργίας και μνημοσύνου στη μνήμη του που έλαβε χώρα στις 15 Σεπτεμβρίου 1836.

Το 1991 θεσπίσθηκε το «Βραβείο Ασίλ Αλιέ», που απονέμεται ετησίως σε συγγραφείς επιστημονικών έργων με θέμα που σχετίζεται με τον Νομό Αλλιέ και την περιοχή του πρώην Δουκάτου της Βουρβόνης.

Μερικά έργα
-----------

* *Esquisses bourbonnaises*, 1831, με εικονογράφηση του συγγραφέα (σκηνές από την αγροτική ζωή)
* *La vie et les miracles*, 1836, μεγάλο έγχρωμο σχέδιο με θέμα τον βίο και τα θαύματα του τοπικού Αγίου Πουρσαίν (*Pourçain*). Μια χρωμολιθογραφία αυτού του έργου από τον Desrosiers το 1855, κέρδισε βραβείο στην Παγκόσμια Έκθεση.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. 118885119.
2. ↑  «Allier, Achille» (Αγγλικά) 17  Ιανουαρίου 2018. Ανακτήθηκε στις 9  Οκτωβρίου 2017.
3. ↑  H. Huot: *L'Art en Province*, Απρίλιος 1836, σελ. 221
4. ↑  «L'Ami de la religion». 1839.

Πηγές
-----

* Το λήμμα «Αλλιέ Αχιλλεύς» στη *Νέα Ελληνική Εγκυκλοπαίδεια* «Χάρη Πάτση», τόμος 4, σελίδα 395

Βιβλιογραφία
------------

* Joseph Viple: *Achille Allier*, Moulins, Crépin-Leblond, 1936, 31 σελίδες
* Léon Cote: *Le romantisme en province. Achille Allier, historien, conteur, imagier bourbonnais (1807-1836)*, Moulins, 1942, xv+408 σελ. (διατριβή)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 39723071
* LCCN: n84189510
* ISNI: 0000 0001 0773 7767
* GND: 133998940
* SUDOC: 100562787
* BNF: cb118885119 (data)
* ULAN: 500200113

 |

 |
Φωτογραφικοί φακοί.
Οι **φωτογραφικοί φακοί** ανάλογα με την εστιακή απόσταση που έχουν, χωρίζονται σε τρεις κατηγορίες: α) ευρυγώνιους φακούς, β) κανονικούς (normal) φακούς και γ) τους τηλεφακούς ή φακούς μεγάλης εστιακής αποστάσεως.

Ευρυγώνιοι φωτογραφικοί φακοί
-----------------------------

Οι ευρυγώνιοι φωτογραφικοί φακοί έχουν οπτική γωνία έως 60° και κατηγοριοποιούνται και αυτοί σε τρεις κατηγορίες, τους "fisheye", τους υπερευρυγώνιους και τους απλούς ευρυγώνιους. 

* Οι "fisheye" φωτογραφικοί φακοί καλύπτουν γωνία 180° και μεγαλύτερη, ενώ η παραμόρφωση που δημιουργούν είναι υπερβολική.
* Οι υπερευρυγώνιοι φωτογραφικοί φακοί έχουν οπτική γωνία από 100° έως και 85° περίπου, η παραμόρφωση που προκαλούν ελέγχεται ευκολότερα σε σχέση με τους "fisheye".
* Οι ευρυγώνιοι φωτογραφικοί φακοί έχουν οπτική γωνία από 90° έως και 60° κατά προσέγγιση, η παραμόρφωση τους είναι μικρή και προσεγγίζουν τους κανονικούς (normal) φακούς.

Κανονικοί (normal) φωτογραφικοί φακοί
-------------------------------------

Οι κανονικοί (normal) φακοί έχουν οπτική γωνία από 55° μέχρι και 35° κατά προσέγγιση. Οι φακοί αυτοί είναι οι πλέον συνηθισμένοι και είναι ιδιαίτερα χρήσιμοι για γενικές φωτογραφίες και φωτογραφίες κάτω από χαμηλό φωτισμό καθώς έχουν μεγάλο διάφραγμα.

Τηλεφακοί/ Φακοί μεγάλης εστιακής αποστάσεως
--------------------------------------------

Οι τηλεφακοί ή φακοί μεγάλης εστιακής αποστάσεως έχουν οπτική γωνία από 40° μέχρι και 1°. Λόγω του πολύ μικρού βάθους πεδίου που διαθέτουν αυτού του είδους οι φακοί, ο κίνδυνος να βγει "κουνημένη" η φωτογραφία είναι μεγάλος και γι' αυτό συνήθως χρησιμοποιούμε τρίποδο στην φωτογράφιση.

Πηγές
-----

* Φωτογραφία, Πλάτων Ριβέλλης, σελ. 133, Εκδόσεις Φωτοχώρος - Φωτογραφικός, Αθήνα 1991
* Το Βιβλίο του Φωτογράφου, John Hedgecoe, σελ 30, Εκδόσεις Μωρεσόπουλος/Φωτογραφία

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φωτογραφικός φακός** |

* Fotomontaz - Τα διάφορα είδη φωτογραφικών φακών
Η **Αριστοτελία Πελώνη** (Μαυρομμάτι Βοιωτίας, 1978) είναι Ελληνίδα δημοσιογράφος, σύμβουλος πολιτικής, πολιτικός και εξωκοινοβουλευτική αναπληρώτρια κυβερνητική εκπρόσωπος από τις 20 Ιανουαρίου 2020. Κατά το χρονικό διάστημα από 28 Φεβρουαρίου μέχρι και 13 Αυγούστου 2021 εκτελούσε χρέη κυβερνητικής εκπροσώπου μετά την παραίτηση του Χρήστου Ταραντίλη από την θέση αυτή.

Γεννήθηκε το 1978, στο Μαυρομμάτι Βοιωτίας. Φοίτησε στο Τμήμα Επικοινωνίας και ΜΜΕ του Εθνικού και Καποδιστριακού Πανεπιστημίου Αθηνών, ολοκληρώνοντας το μεταπτυχιακό της στο Τμήμα Διεθνών και Ευρωπαϊκών Σπουδών στο Πάντειο Πανεπιστήμιο. Υπέβαλε τη διατριβή της στο Πάντειο Πανεπιστήμιο με θέμα τις σχέσεις Ελλάδας - ΗΠΑ τη δεκαετία του 1960. Αυτή η διατριβή εκδόθηκε σε βιβλίο το 2010, από τις εκδόσεις Πόλις με τίτλο "Ιδεολογία κατά ρεαλισμού: η αμερικανική πολιτική απέναντι στην Ελλάδα, 1963-1976". 

Εργάζεται ως δημοσιογράφος από το 1998, ξεκινώντας από τα Νέα και το ελεύθερο ρεπορτάζ. Αργότερα άρχισε να αρθρογραφεί για πολιτιστικά θέματα, εργαζόμενη στο πολιτιστικό τμήμα της εφημερίδας. Το 2006 μετατέθηκε από το πολιτιστικό στο πολιτικό τμήμα, όπου της ανατέθηκε το διπλωματικό ρεπορτάζ.

Το 2016 εντάχθηκε στην Καθημερινή, αναλαμβάνοντας το ρεπορτάζ από το κόμμα της Νέας Δημοκρατίας. Πέρα από τα ελληνικά γνωρίζει ισπανικά και αγγλικά.

Παραπομπές
----------

1. ↑  IEFIMERIDA.GR, NEWSROOM (1 Μαρτίου 2021). «Νέα κυβερνητική εκπρόσωπος η Αριστοτελία Πελώνη -Το παρασκήνιο της παραίτησης Ταραντίλη | ΠΟΛΙΤΙΚΗ». *iefimerida.gr*. Ανακτήθηκε στις 17 Ιουνίου 2021.
2. ↑  «Παραιτήθηκε από κυβερνητικός εκπρόσωπος ο Χρήστος Ταραντίλης». *m.naftemporiki.gr*. Ανακτήθηκε στις 17 Ιουνίου 2021.
3. ↑  Newsroom. «Αναπληρώτρια κυβερνητική εκπρόσωπος αναλαμβάνει η Αριστοτελία Πελώνη | Η ΚΑΘΗΜΕΡΙΝΗ». Ανακτήθηκε στις 7 Ιανουαρίου 2021.
**Χριστός Η Άμπελος**  είναι μεταβυζαντινή εικόνα του δεύτερου μισού του 16ου αι.

Περιγραφή
---------

Στο άνω μέρος της εικόνας, διαστάσεων 0,39 Χ Ο,35μ. υπάρχει η επιγραφή με κόκκινα κεφαλαία γράμματα στον χρυσό κάμπο  *Η Άμπελος* και τιτλοφορεί την παράσταση η οποία εικονογραφεί τη διδασκαλία του Ιησού στου μαθητές μετά το Νιπτήρα (Ιω. 15,1-11). Στις σελίδες του ευαγγελίου που κρατάει στα χέρια του ο Ιησούς διαβάζουμε τα δύο πρώτα εδάφια από το σχετικό κεφάλαιο:  *Ἐγώ εἰμι ἡ/ ἄμπελος ἡ /ἀληθινή, κ(αὶ) ὁ π(ατ)ήρ μου ὁ/ γεωργός ἐ/στι. 2 πᾶν κλῆ/μα ἐν ἐμοὶ/ μὴ φέρον καρ/πόν, αἴρει αὐ/τό, καὶ πᾶν τὸ /καρπὸν φέρον/ καθαίρει αὐτό, (ἵνα πλείονα καρπὸν φέρῃ)*.Η Άμπελος η αληθινή ο Χριστός , τα κλήματα οι Απόστολοι , διατάσσονται συμμετρικά στις κορυφές του κορμού και των κλάδων που προσφέρει στις άκρες του θρόνους με καμπυλόγραμμη ράχη στους μαθητές και στο κέντρο υποπόδιο στο Χριστό και διασταυρώνοντας με χάρη δύο κλαδιά στεφανώνει με τη δόξα των χρυσοπράσινων φύλλων τον Ιησού. Ο χιτώνας του Χριστού είναι αχνορόδινος και το ιμάτιο χρυσούφαντο, ενω τα ρούχα των μαθητών σε γήινα χρώαματα. Οι κορυφαίοι Πέτρος και Παύλος είναι ψηλώτερα και έπονται ανά ζέυγη οι ευαγγελιστές στο πλευρό του Ιησού , από αριστερά ο Ιωάννης και ο Μάρκος, δεξιά ο Ματθαίος και ο Λουκάς, όλοι με κλειστά σταχωμένα βιβλία των επιστολών και των ευαγγελίων, αντίστοιχα.Ιεραρχικώς εόπονται οι Ιάκωβος, Βαρθολομαίος και Φίλιππος κρατώντας τυλιγμένα ειλητά.Τα ονόματα σημειώνται σε βρχυγραφία στο φωτοστέφανο ή πλ'άι τους.

Παραπομπές
----------

1. ↑  Μυρτάλη Αχειμάστου-Ποταμιάνου , Εικόνες του Βυζαντινού Μουσείου Αθηνών, εκδ. Ταμείο Αρχαιολογικών Πόρων και Απαλλοτριώσεων, Διεύθυνση Δημοσιευμάτων, 1998, σελ.170

Πηγές
-----

* Μυρτάλη Αχειμάστου-Ποταμιάνου , Εικόνες του Βυζαντινού Μουσείου Αθηνών, εκδ.Ταμείο Αρχαιολογικών Πόρων και Απαλλοτριώσεων, Διεύθυνση Δημοσιευμάτων, 1998
Συντεταγμένες: 64°4′N 21°57′W﻿ / ﻿64.067°N 21.950°W﻿ / 64.067; -21.950

Το **Χάφναρφιορδουρ** (ισλ. *Hafnarfjörður*) είναι λιμάνι που βρίσκεται στα νοτιοδυτικά της Ισλανδίας, ενώ απέχει περίπου 10 χλμ. από την πρωτεύουσα Ρέικιαβικ. Είναι η 3η πολυπληθέστερη πόλη της Ισλανδίας, μετά το Ρέικιαβικ και το Κόπαβογκουρ. Ο πληθυσμός του Χάφναρφιορδουρ είναι 29.870 άτομα (6-2019). Ως η τρίτη μεγαλύτερη πόλη της Ισλανδίας, το Χάφναρφιορδουρ έχει αναπτύξει τοπική βιομηχανία, ενώ φιλοξενεί κάθε χρόνο διάφορα πολιτιστικά φεστιβάλ.

Ιστορία
-------

Το όνομα του Χάφναρφιορδουρ σημαίνει «λιμάνι από φιόρδ», εξαιτίας του φυσικού λιμανιού που διαθέτει. Η πόλη αναφέρεται για πρώτη φορά στο Βιβλίο του Αποικισμού, ενώ οι παλιότερες μαρτυρίες για ταξίδια στην πόλη χρονολογούνται από τον 14ο αιώνα. Άγγλοι έμποροι ξεκίνησαν συναλλαγές με τους ντόπιους κατά τον 15ο αιώνα, ενώ αργότερα Γερμανοί έμποροι άρχισαν τις συναλλαγές στην πόλη. Η Χανσεατική Ένωση κυριαρχούσε στην περιοχή μέχρι το 1602, όπου οι Ολλανδοί είχαν το μονοπώλιο μέχρι τα τέλη του 18ου αιώνα. Το 1793, ο Ισλανδός έμπορος Μπιάρνι Σίβερτσεν εγκαταστάθηκε στην πόλη και ξεκίνησε μια μεγάλη επιχείριση αλιείας. Κατά την περίοδο που ο Σίβερτσεν δραστηριοποιούνταν στο εμπόριο, η πόλη γνώρισε μια περίοδο μεγάλης ακμής, ενώ ο ίδιος αποκαλούνταν ως ο «Βασιλιάς του Χάφναρφιορδουρ». Το Χάφναρφιορδουρ ανακηρύχθηκε επισήμως ως δήμος το 1908. Σήμερα, το Χάφναρφιορδουρ είναι κέντρο του εμπορίου ψαριού και το δεύτερο μεγαλύτερο λιμάνι της χώρας.

Αδελφοποιημένες πόλεις
----------------------

* Ουψάλα, Σουηδία
* Τάρτου, Εσθονία
* Φρέντρικσμπεργκ, Δανία

Παραπομπές
----------

1. ↑  Statistics Iceland. skra.is/library/Samnyttar-skrar-/Frettir/fjoldi\_eftir\_sveitafelogum\_1jan2020.xlsx. Ανακτήθηκε στις 7  Μαΐου 2021.
2. ↑  Επίσημα στοιχεία πληθυσμού 2019

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 144351597
* LCCN: n88065717
* ISNI: 0000 0004 0398 3196
* GND: 4431388-3
* NKC: ge129218

 |

 |
Γενικά ο κάθε ναυτιλλόμενος επιθυμεί να γνωρίζει όχι μόνο την ταυτότητα ενός Φάρου, αλλά και την απόσταση εμφάνισης αυτού. Η πορεία που χαράζει στο χάρτη τον οδηγεί στην περιοχή ορατότητας του υπ΄ όψη κάθε φορά φάρου, γεγονός ιδιαίτερα χρήσιμο κατά την νύκτα, αφού η μη εμφάνισή του, εντός του υπολογισμένου χρόνου, θα πρέπει να εγείρει ανησυχία για τυχόν επικίνδυνη θέση του πλοίου.

Η απόσταση εμφάνισης των Φάρων εξαρτάται από τρεις κυρίως παράγοντες:

1. Οι *Ατμοσφαιρικές συνθήκες*: π.χ. ομίχλη, σκόνη, καπνός, βροχή, μπορεί να επισκιάσουν ένα φάρο.
2. Η *Μηχανική φωτοβολία φανών* και
3. Η *Γεωγραφική φωτοβολία φάρων*.

Μηχανική φωτοβολία φανών
------------------------

Ως **μηχανική φωτοβολία** (Luminous range) των φανών χαρακτηρίζεται η μέγιστη απόσταση σε ναυτικά μίλια στην οποία διακρίνεται το φως από παρατηρητή μέσης οπτικής οξύτητας υπό ομαλές καιρικές συνθήκες, μη επηρεαζόμενης της απόστασης αυτής από την καμπυλότητα της Γης αλλά μόνο από την ισχύ του φωτός που εκπέμπεται.  

Στους Φαροδείκτες και Πλοηγούς η "μηχανική φωτοβολία" δίνεται μόνο για τους φανούς, δηλαδή για τους φάρους εκείνους ασθενούς φωτός, που εξαρτάται πάντοτε από την ισχύ του μηχανήματός των.  

Η μηχανική φωτοβολία υπολογίζεται από ειδικά διαγράμματα που φέρονται στους Φαροδείκτες σε συνάρτηση ισχύος σε κηρία (candle power CP) και των συνθηκών ορατότητας, υπό τον γενικό αυτών τίτλο "Luminous range table"

Γεωγραφική φωτοβολία Φάρων
--------------------------

Ως **γεωγραφική φωτοβολία** (geographic range) των Φάρων χαρακτηρίζεται η μέγιστη απόσταση σε ναυτικά μίλια στην οποία διακρίνεται το εστιακό φως των Φάρων από παρατηρητή επίσης μέσης οπτικής οξύτητας και υπό ομαλές καιρικές συνθήκες μη επηρεαζόμενης της απόστασης και της έντασης του φωτός θεωρώντας αυτό ισχυρό.  
 
Είναι φανερό ότι η "γεωγραφική φωτοβολία" εξαρτάται από τον ορατό ορίζοντα που και αυτός είναι ανάλογος από το *ύψος του παρατηρητή* (από την επιφάνεια της θάλασσας) ή του ύψους του Φάρου.

Η απόσταση του ορατού ορίζοντα δίνεται από την σχέση: **d = 1,15√Uo**

όπου **d** η απόσταση ορατού ορίζοντα και **Uo** το ύψος του οφθαλμού του παρατηρητή, (δηλαδή της Γέφυρας του πλοίου από την επιφάνεια της θάλασσας) σε πόδια.
Την σχέση αυτή επιλύει ειδικό πινακίδιο των ναυτικών πινάκων των γνωστών Νόρις (Norie's).
Ο **Αριστοτέλης Αντωνίου** (Μουζάκι Καρδίτσας, 1905 - Παρίσι, 21 Ιουνίου 1979) ήταν Έλληνας γιατρός, ο οποίος υπηρέτησε ως βουλευτής Τρικάλων. Καταγόταν από πολιτική οικογένεια της Καρδίτσας και σπούδασε ιατρική στη Γαλλία. Άσκησε το ιατρικό λειτούργημα και πολιτεύτηκε στα Τρίκαλα. Υπηρέτησε ως βουλευτής Τρικάλων από το 1963 ως το 1967 και από το 1974 ως το 1977.

Σταδιοδρομία
------------

Γεννήθηκε στο Μουζάκι της Καρδίτσας. Πατέρας του ήταν ο Αργύριος Αντωνίου. Σπούδασε Ιατρική στο Παρίσι από το 1923 ως το 1932 και αναγορεύτηκε διδάκτορας του εκεί Πανεπιστημίου. Εργάστηκε ως γιατρός στα Τρίκαλα από το 1932 και για πολλά χρόνια ήταν διευθυντής του Κρατικού Νοσοκομείου της πόλης. Επίσης, ίδρυσε την κλινική "Άγιοι Ανάργυροι" μετά το τέλος του πολέμου. 

Η κάθοδός του στην πολιτική έγινε από πολύ νωρίς και ήδη το 1935 ήταν υποψήφιος βουλευτής Καρδίτσας με το Κόμμα Φιλελευθέρων του Ελευθερίου Βενιζέλου.
Πολιτεύτηκε για πρώτη φορά στην εκλογική περιφέρεια Τρικάλων το 1958 και μετά το 1961 χωρίς να πετύχει την εκλογή του. Με την Ένωση Κέντρου εξελέγη βουλευτής Τρικάλων στις εκλογές του 1963 και επανεξελέγη βουλευτής στις εκλογές του 1964. 

Κατά τη διάρκεια της χούντας συνελήφθη και τέθηκε υπό κράτηση στην Ασφάλεια Τρικάλων, ως πολέμιος του καθεστώτος.

Στις εκλογές του 1974 εξελέγη ξανά με την Ένωση Κέντρου-Νέες Δυνάμεις, συγκεντρώνοντας 5.704 ψήφους. Ήταν υποψήφιος βουλευτής Τρικάλων και στις εκλογές του 1977, αλλά δεν εξελέγη.

Πέθανε σε ηλικία 74 ετών στις 21 Ιουνίου 1979 στο Παρίσι και κηδεύτηκε στην Καρδίτσα στις 23 Ιουνίου 1979. Ο αδερφός του, Απόστολος Αντωνίου, ήταν επίσης βουλευτής και για πολλά χρόνια υπήρξε πολιτικός του συνεργάτης.

Παραπομπές
----------

1. 1 2  Πέθανε ο τέως βουλευτής Αρ. Αντωνίου, Το Βήμα, 23 Ιουνίου 1979, σελ. 4.
2. 1 2 3 4  Νεκρολογία: Αριστοτέλης Αργ. Αντωνίου, Η Βραδυνή, φύλλο 11ης Ιουλίου 1979, σελ. 13.
3. ↑  *Μητρώο γερουσιαστών και βουλευτών, 1929-1974*, Αθήνα: Εθνικό Τυπογραφείο, 1977 (στον ιστότοπο της Βουλής των Ελλήνων), σελ. 54 (καταχώριση αρ. 56) (pdf).
4. ↑  Κώστας Διγκαβές, Οι εκλογές στην Ελλάδα 1844-1985, Μαλλιάρης Παιδεία, Θεσσαλονίκη 1986, σελ. 72.
Το **Χέινκιλ** (*Hengill*) είναι ηφαίστειο στο νοτιοδυτικό μέρος της Ισλανδίας, στα νότια του Θίνκβετλιρ, με υψόμετρο κορυφής 803 μέτρα και έκταση περίπου 100 τετραγωνικά χιλιόμετρα.

Το ηφαίστειο είναι ενεργό, με πολυάριθμες θερμές πηγές και φουμαρόλες στις πλαγιές του, αλλά η τελευταία του έκρηξη συνέβη πριν από 1.900 χρόνια. Το Χέινκιλ αποτελεί σημαντική πηγή ενέργειας για τη νότια Ισλανδία χάρη στους γεωθερμικούς σταθμούς Nesjavellir και Hellisheiði (τον δεύτερο και τον τρίτο μεγαλύτερο της χώρας, αντιστοίχως).

Η περιοχή του ηφαιστείου είναι κατάλληλη για πεζοπορία και υπάρχουν πολλά μονοπάτια για τους περιπατητές. Η κωμόπολη Χβεραγκέρδι με τις πολλές θερμές πηγές βρίσκεται στην ίδια περιοχή.

Υπάρχουν μερικές τοπικές παραδόσεις και θρύλοι που συνδέονται με τη γενικότερη περιοχή του ηφαιστείου. Σε έναν από αυτούς, ένας νεαρός αγρότης λέγεται ότι σκότωσε τη γυναίκα-τρολ Jóra στον ύπνο της. Η Jóra ενέδρευε για αθώους περιπλανώμενους ή καβαλάρηδες στο μονοπάτι πάνω από το Ντυραφγιόλ.

Εξωτερικοί σύνδεσμοι
--------------------

* Πολυμέσα σχετικά με το θέμα  Hengill στο Wikimedia Commons
* Το Χέινκιλ Αρχειοθετήθηκε 2021-10-27 στο Wayback Machine. στον «Κατάλογο Ηφαιστείων της Ισλανδίας»
* Χάρτης

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315139770
* LCCN: sh00002085

 |

 |
Ο **Γιάκουμπ Γκάρμπατς** (πολωνικά: Jakub Garbacz) (γενν. 17 Μαρτίου 1994) είναι Πολωνός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ/σμολ φόργουορντ για την Σταλ Όστρουφ Βιελκοπόλσκι.

Σταδιοδρομία σε συλλόγους
-------------------------

Ο Γκάρμπατς στα πρώτα χρόνια της καριέρας του αγωνίστηκε κατά σειρά στις: ΣΜΣ Βουαντισαβόβο, ΚΚΣ Κούτνο, ΓΚΣ Τίχι, Βίλκι Μόρσκιε Στσέτσιν και Άρκα Γκντίνια.

Ο Γκάρμπατς αναδείχθηκε Πολυτιμότερος Παίκτης των τελικών του Πρωταθλήματος Πολωνίας το 2021, αφού οδήγησε την Σταλ Όστρουφ Βιελκοπόλσκι στον πρώτο της τίτλο πρωταθλήματος.

Για την επόμενη σεζόν, υπέγραψε με τη γερμανική Μίτελντοϊτσερ ΜΚ. Είχε μέσο όρο 11,9 πόντους και 2,1 ριμπάουντ ανά αγώνα. Ο Γκάρμπατς υπέγραψε με την Σταλ Όστρουφ Βιελκοπόλσκι στις 31 Δεκεμβρίου.

Εθνική ομάδα
------------

Ο Γκάρμπατς συμμετείχε με την Εθνική Πολωνίας στο Ευρωμπάσκετ 2022.

Παραπομπές
----------

1. ↑  «Jakub Garbacz MVP finałów EBL». plk.pl. 6 Μαΐου 2021.
2. ↑  «Jakub Garbacz» (στα γερμανικά). *MBC*. Αρχειοθετήθηκε από το πρωτότυπο στις 2021-09-25.. Ανακτήθηκε στις 25 September 2021.
3. ↑  «Garbacz is back at Stal». *Eurobasket*. 31 Δεκεμβρίου 2021. Ανακτήθηκε στις 31 Δεκεμβρίου 2021.
4. ↑  «Jakub Garbacz - Player Profile - FIBA.basketball». *fiba.basketball*.

Εξωτερικοί σύνδεσμοι
--------------------

* Προφίλ στο Proballers

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Πολωνίας - Ευρωπαϊκό Πρωτάθλημα Ανδρών FIBA 2022 - 4η θέση |
| --- |
|  |
| 000 | 
* 1 Ζισκόφσκι
* 2 Μπαλτσερόφσκι
* 3 Σοκοουόφσκι
* 5 Τσελ
* 6 Σλότερ
* 9 Πονίτκα (αρχ.)
* 10 Κολέντα
* 11 Ντζιέβα
* 13 Ολεϊνίτσακ
* 23 Μιχάλακ
* 30 Γκάρμπατς
* 55 Σενκ
* Προπ: Μίλιτσιτς
 |  |

 |
Νυκτερινή άποψη της Γης.
**Φωτορύπανση** ή ρύπανση τεχνητού φωτισμού ονομάζεται το φαινόμενο το οποίο σημειώνεται στον ουρανό πάνω από αστικά κέντρα και γενικά τοποθεσίες με πολλά φώτα, κατά το οποίο ο ουρανός είναι πιο φωτεινός από το κανονικό με αποτέλεσμα να υπάρχει μειωμένη αντίθεση μεταξύ των αστέρων και του φόντου του ουρανού. Το φαινόμενο αυτό συνεπάγεται περιορισμένη απόδοση των τηλεσκοπίων και γενικότερα υποβάθμιση των αστρονομικών παρατηρήσεων, καθώς ο τεχνητός φωτισμός αποκρύπτει τα ουράνια σώματα, με εξαίρεση τα φωτεινότερα. Σύμφωνα με ένα γενικότερο ορισμό, φωτορύπανση είναι κάθε υπερβολικός, άστοχα κατευθυνόμενος ή ενοχλητικός τεχνητός φωτισμός.

Σύγκριση όψης του νυχτερινού ουρανού από μια εξοχική τοποθεσία (πάνω) και από μια πόλη (κάτω). Η φωτορύπανση μειώνει δραματικά την ορατότητα των άστρων στη δεύτερη περίπτωση, ενώ στην πρώτη φωτογραφία φαίνεται ευδιάκριτα η γαλαξιακή ζώνη.
Η φωτορύπανση αποτελεί πάντως ιδιαίτερο πρόβλημα για τους αστρονόμους και είναι ένας από τους λόγους για τους οποίους σήμερα τα μεγάλα αστεροσκοπεία χτίζονται σε απομονωμένες τοποθεσίες, μακριά από πόλεις και μεγάλους οικισμούς.

Φωτορύπανση και χρήση της ενέργειας
-----------------------------------

Υπέρμαχοι της εξοικονομήσεως ενέργειας πιστεύουν ότι η φωτορύπανση πρέπει να καταπολεμηθεί με τη μεταβολή των συνηθειών της κοινωνίας έτσι ώστε ο τεχνητός φωτισμός να χρησιμοποιείται πιο αποτελεσματικά, με λιγότερη σπατάλη και περιορισμό της δημιουργίας ανεπιθύμητου ή άσκοπου φωτισμού. Αρκετές οργανώσεις στη βιομηχανία αναγνωρίζουν πλέον τη φωτορύπανση ως σημαντικό ζήτημα. Π.χ. το Ίδρυμα Μηχανικών Φωτισμού στη Μεγάλη Βρετανία παρέχει στα μέλη του πληροφόρηση για τη φωτορύπανση, τα προβλήματα που αυτή δημιουργεί και τρόπους για τη μείωσή της.

Επειδή δεν ενοχλούνται όλοι από τις ίδιες πηγές φωτισμού, είναι σύνηθες η «ρύπανση» φωτισμού για κάποιον να είναι επιθυμητή, ενώ για κάποιον άλλο όχι. Τυπικό παράδειγμα είναι η διαφήμιση, όπου ο διαφημιστής επιθυμεί κάποια συγκεκριμένα φώτα να είναι ισχυρά και ορατά από περισσότερες πλευρές, παρότι άλλοι τα βρίσκουν ενοχλητικά. Κάποιες άλλες μορφές φωτορύπανσης είναι πιο αποδεκτές από άλλες.

Πηγές
-----

* *Γενική Αστρονομία*, ΕΚΠΑ 1986
* Μανιμάνης, Βασίλειος Ν.: «Η ρύπανση τεχνητού φωτισμού στην Αστρονομία», *Περισκόπιο της Επιστήμης*, τεύχος 166 (Οκτώβριος 1993), σελ. 62

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **φωτορύπανση**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Φωτορύπανση** |

* darksky.gr - Ελληνική εκστρατεία για τη φωτορύπανση
* International Dark-Sky Association (Αγγλικά)
* Φωτορύπανση από τον Phil harrington (Αγγλικά)
* www.zdf.de (Γερμανικά)
* www.vistaverde.de (Γερμανικά)
Το **Υπουργείο Δικαιοσύνης των Ηνωμένων Πολιτειών** (αγγλικά: *United States Department of Justice*, *USDoJ*, **DoJ**), είναι εκτελεστική υπηρεσία της ομοσπονδιακής Κυβέρνησης των Ηνωμένων Πολιτειών, αρμόδια για την επιβολή του νόμου και την απονομή δικαιοσύνης. Επίσης, είναι αρμόδιο για την διώξη για ομοσπονδιακές υποθέσεις και για την διεξαγωγή ερευνών. Επιβλέπει πολλές σημαντικές ομοσπονδιακές υπηρεσίες, όπως το FBI, την Σωφρονιστική Υπηρεσία (FBP), την Υπηρεσία Δίωξης Nαρκωτικών (DEA), την Ομοσπονδιακή Δικαστική Αστυνομία (U.S. Marshals Service) κ.α.

Το Υπουργείο Δικαιοσύνης των ΗΠΑ, με την σημερινή του μορφή, ιδρύθηκε το 1870 κατά την προεδρία του Οδυσσέα Γκραντ.

Το Υπουργείο Δικαιοσύνης των ΗΠΑ, είναι ισότιμο με τα υπόλοιπα Υπουργεία Δικαιοσύνης, ή Υπουργεία Εσωτερικών άλλων χωρών. Επικεφαλής του Υπουργείο Δικαιοσύνης, είναι ο **Γενικός Εισαγγελέας των Ηνωμένων Πολιτειών** (U.S. Attorney General), ο οποίος αποτελεί μέλος του Υπουργικού Συμβουλίου των Ηνωμένων Πολιτειών και αναφέρεται απευθείας στον Πρόεδρο των Ηνωμένων Πολιτειών, του οποίου αποτελεί παράλληλα κορυφαίος νομικός σύμβουλός του. Επίσης, λόγω της ευαίσθητης θέσης που έχει ο Γενικός Εισαγγελέας στη δικαιοσύνη και τις έρευνες, έχει κάποιο βαθμό αυτονομίας από την κεντρική γραμμή του Λευκού Οίκου.

Το Υπουργείο Δικαιοσύνης των ΗΠΑ, είναι ένα από τα τέσσερα επιφανέστερα και πιο ισχυρά υπουργεία στις Ηνωμένες Πολιτείες, μαζί με το Υπουργείο Εξωτερικών, το Υπουργείο Άμυνας και το Υπουργείο Οικονομικών.

Σημερινός και 86ος Γενικός Εισαγγελέας των Ηνωμένων Πολιτειών από τις 11 Μαρτίου 2021, είναι ο Δημοκρατικός **Μέρικ Γκάρλαντ**.

Παραπομπές
----------

1. ↑  «Fiscal Year 2015 Agency Financial Report» (PDF). United States Department of State. 16 Νοεμβρίου 2015. Ανακτήθηκε στις 22 Νοεμβρίου 2015.
2. ↑  «U.S. Department of Justice | USAGov». *www.usa.gov* (στα Αγγλικά). Ανακτήθηκε στις 29 Ιουνίου 2022.
3. ↑  «U.S. Department of Justice | United States government | Britannica». *www.britannica.com* (στα Αγγλικά). Ανακτήθηκε στις 29 Ιουνίου 2022.
4. ↑  «U.S. Department of Justice — FBI». *www.fbi.gov* (στα Αγγλικά). Ανακτήθηκε στις 29 Ιουνίου 2022.
5. ↑  «What are the Agencies and Roles of the U.S. Department of Justice (DOJ)?». *Dow Jones Professional* (στα Αγγλικά). Ανακτήθηκε στις 29 Ιουνίου 2022.
6. ↑  «Department of Justice (DOJ)». *LII / Legal Information Institute* (στα Αγγλικά). Ανακτήθηκε στις 29 Ιουνίου 2022.
7. ↑  «The Executive Branch». *The White House* (στα Αγγλικά). Ανακτήθηκε στις 29 Ιουνίου 2022.
8. ↑

Εξωτερικοί σύνδεσμοι
--------------------

* Πολυμέσα σχετικά με το θέμα  United States Department of Justice στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 165043556
* LCCN: n79038419
* ISNI: 0000 0001 2197 809X
* GND: 2027818-4
* CiNii: DA00566282

 |

 |
Το **Βαλκανικό Κύπελλο Συλλόγων 1969** ήταν το 7ο Βαλκανικό Κύπελλο συλλόγων ποδοσφαίρου, μια ποδοσφαιρική διοργάνωση στην οποία μετείχαν έξι σύλλογοι βαλκανικών κρατών. Διεξήχθη σε δύο ομίλους με βαθμολογία και οι νικητές αγωνίστηκαν σε διπλό τελικό. Το Κύπελλο κατέκτησε η **ΠΦΚ Μπερόε Στάρα Ζαγόρα** από τη Βουλγαρία, **για δεύτερη συνεχόμενη φορά**. Στον τελικό αντιμετώπισε την Ντιναμό Τιράνων από την Αλβανία, η οποία αποχώρησε στο δεύτερο ματς, όταν δόθηκε πέναλτι εις βάρος της και μηδενίστηκε. Η διοργάνωση είχε πιο σύντομη διάρκεια από τις προηγούμενες. Ξεκίνησε το Μάρτιο του 1969 και ολοκληρώθηκε το Οκτώβριο του 1969.

A΄ Όμιλος
---------

### Βαθμολογία

| Ομάδα | Αγώνες | Νίκες | Ισοπαλίες | Ήττες | Επίθεση | Άμυνα | Διαφορά τερμάτων | Βαθμοί |
| --- | --- | --- | --- | --- | --- | --- | --- | --- |
|  **Ντιναμό Τιράνων** | 4 | 2 | 1 | 1 | 9 | 6 | +3 | **5** |
|  Ουνιβερσιτάτεα Κραϊόβα | 4 | 2 | 0 | 2 | 8 | 5 | +3 | **4** |
|  ΦΚ Μπορ | 4 | 1 | 1 | 2 | 5 | 11 | -6 | **3** |

B΄ Όμιλος
---------

### Βαθμολογία

| Ομάδα | Αγώνες | Νίκες | Ισοπαλίες | Ήττες | Επίθεση | Άμυνα | Διαφορά τερμάτων | Βαθμοί |
| --- | --- | --- | --- | --- | --- | --- | --- | --- |
|  **Μπερόε Στάρα Ζαγόρα** | 4 | 2 | 2 | 0 | 7 | 3 | +4 | **6** |
|  Άνκαρα | 4 | 1 | 1 | 2 | 8 | 8 | 0 | **3** |
|  Πιερικός | 4 | 1 | 1 | 2 | 4 | 8 | -4 | **3** |

Τελικός
-------

* **ΤΕΛΙΚΟΣ (α΄ αγώνας)**: Τίρανα, 22 Οκτωβρίου 1969:

|  |  |  |  |
| --- | --- | --- | --- |
| Ντιναμό Τιράνων | **1–0** | **Μπερόε Στάρα Ζαγόρα** |

* **ΤΕΛΙΚΟΣ (β΄ αγώνας)**: Στάρα Ζαγόρα, 29 Οκτωβρίου 1969:

|  |  |  |  |
| --- | --- | --- | --- |
| **Μπερόε Στάρα Ζαγόρα** | **3–0 (χωρίς αγώνα)\*** | Ντιναμό Τιράνων |

\* **Σημείωση**: Στο β΄ τελικό, και ενώ το σκορ ήταν 1-0 υπέρ της Μπερόε, σφυρίχτηκε πέναλτι εις βάρος της Ντιναμό. Οι παίκτες και οι παράγοντες της αλβανικής ομάδας το θεώρησαν άδικο, διαμαρτυρήθηκαν έντονα και τελικά αποχώρησαν από το παιχνίδι, το οποίο κατακυρώθηκε 3-0 υπέρ της Μπερόε.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Αρχείο Βαλκανικού Κυπέλλου

|  |  |  |  |  |
| --- | --- | --- | --- | --- |
| 

| π • σ • ε
Βαλκανικό Κύπελλο συλλόγων ποδοσφαίρου |
| --- |
|  |
|  | 
* 1960–61
* 1961–63
* 1963–64
* 1964–66
* 1966–67
* 1967–68
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979–80
* 1980–81
* 1981–83
* 1983–84
* 1984–85
* 1986
* 1987–88
* 1988–89
* 1990–91
* 1991–92
* 1992–93
* 1993–94
 |

 |
Ο **Αστρίτης** *Vipera berus* (Linnaeus, 1758) είναι ιοβόλο φίδι της οικογένειας Viperidae. Στην Ελλάδα απαντάται το υποείδος *Vipera berus bosniensis* (Boettger, 1889), μόνο κατά μήκος των βόρειων συνόρων της χώρας σε μεγάλα υψόμετρα (όρη Βαρνούντας, Βόρας, Τζένα, και Ροδόπη).

Ονομασία
--------

Το όνομα "Αστρίτης" χρησιμοποιείται συχνά και για άλλα είδη ανά περιοχή, όμως η χρήση του είναι λανθασμένη καθώς συχνά βαρύνει ακίνδυνα είδη φιδιών με την φήμη του δηλητηριώδους. Το δε δηλητήριο του είναι σχετικά ισχυρό, όχι τόσο όσο των υπόλοιπων ειδών οχιάς στην Ελλάδα, όμως και πάλι σε περίπτωση δαγκώματος συνιστάται η παροχή πρώτων βοηθειών και η ιατρική παρακολούθηση.

Περιγραφή
---------

Το μήκος του φτάνει περίπου τα 65 εκατοστά, με τα θηλυκά να είναι μεγαλύτερα από τα αρσενικά. Κυνηγάει κυρίως στη διάρκεια της ημέρας. Ζει σε ορεινές περιοχές με υψόμετρα μεγαλύτερα των 1400m. Πέφτει σε χειμερία νάρκη την αρχή του χειμώνα μέχρι την αρχή της άνοιξης. Τα θηλυκά γεννούν κάθε 2 χρόνια, από 3 έως 18 νεογνά τα οποία ωριμάζουν σεξουαλικά τον 3ο ή 4ο χρόνο. Η διατροφή του περιλαμβάνει μικρά θηλαστικά όπως ποντίκια, μικρά πτηνά, αμφίβια και σαύρες.

Παρουσία στην Ελλάδα
--------------------

Γεωγραφική κατανομή των πέντε ειδών οχιάς στην Ελλάδα 
Στην Ελλάδα εκτός από τον αστρίτη, απαντώνται τα εξής είδη οχιάς:

* Κοινή οχιά – *Vipera ammodytes* (Linnaeus, 1758)
* Οθωμανική οχιά – *Montivipera xanthina* (Gray, 1849)
* Οχιά της Μήλου *– Macrovipera schweizeri* (Werner, 1935)
* Νανόχεντρα – *Vipera graeca* (Nilson & Andrén, 1988)

Στην Κύπρο εντοπίζεται η φίνα ή κοντονούρα (λόγω της κοντής της ουράς), που ανήκει στο είδος *Macrovipera lebetina*.

Παραπομπές
----------

1. 1 2  «Αστρίτης». *herpetofauna.gr Unabridged*. Ανακτήθηκε στις 1 Απριλίου 2014.

|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Αστρίτης** |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αστρίτης** |

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4140369-1

 |

 |
Οι **Χάττι** ήταν ένας προϊνδοευρωπαϊκός, πιθανόν αυτόχθων λαός της Ανατολίας. Αναφέρονται για πρώτη φορά κατά την διάρκεια της Ακκαδικής αυτοκρατορίας του Σαργών (2350 - 2150 π.Χ) [1]. Με την άφιξη των Ινδοευρωπαίων Χετταίων στην Ανατολία, οι Χάττι ενσωματώθηκαν στην αυτοκρατορία τους, αποτελώντας το σημαντικότερο κομμάτι του πληθυσμού της. Παρότι που η πολιτισμική επιρροή που άσκησαν στους Χετταίους ήταν πολύ σημαντική, αφομοιώθηκαν σχετικά γρήγορα.

Γλώσσα
------

Η γλώσσα των Χάττι ήταν μη-Ινδοευρωπαϊκή και η θέση της αβέβαιη. Ανήκει στις συγκολλητικές γλώσσες, όπου οι περισσότερες λέξεις σχηματίζονται ενώνοντας μορφήματα από κοινού. Το χαρακτηριστικό της σε αυτή την κατηγορία γλωσσών είναι ότι κάνει εκτεταμένη χρήση προθεμάτων.
  
  

**Παράδειγμα**
  

aampu = a (το) + am (αυτός) + pu (κάνει) = το κάνει/δημιουργεί  

antaẖa = a (το) + an (αυτός) + ta (μέσα) + ha (βάζει) = αυτός το βάζει μέσα

  
  

**Ενδεικτικές λέξεις**

ana = αυτό  

arrina = πηγή  

aya = δίδω  

katte = βασιλεύς  

malḫip = καλό, καλοσύνη

nimḫut = γυναίκα  

pala = και  

paraya = ιερέας

psun = ψυχή  

pušan = φύσημα  

tih = κτίσμα  

tittaḫ = μέγας, τεράστιος

Πηγές
-----

1. ↑  Trevor Bryce, The Kingdom of the Hittites: New Edition, Oxford University Press, 2005. p.12

Εξωτερικοί σύνδεσμοι
--------------------

* The History Files: Hatti (Hattusa)(Αγγλικά)
* Palaeolexicon, εργαλείο μελέτης αρχαίων γλωσσών (περιλαμβάνει και την γλώσσα των Χάττι)
Αστροειδής
Κατασκευή της αστροειδούς (ως υποκυκλοειδής καμπύλη)
Η αστροειδής περιβάλλει μια οικογένεια ελλείψεων με παραμέτρους που έχουν σταθερό άθροισμα: α + β = σταθερό.
**Η αστροειδής** είναι μια συγκεκριμένη μαθηματική καμπύλη (που ανήκει στην οικογένεια των υποκυκλοειδών) με τέσσερις ακμές. Συγκεκριμένα, είναι ο γεωμετρικός τόπος ενός σημείου σε ένα κύκλο καθώς αυτός κυλά μέσα σε ένα άλλο σταθερό κύκλο με τετραπλάσια ακτίνα. Ισοδύναμα, είναι επίσης ο γεωμετρικός τόπος ενός σημείου σε ένα κύκλο καθώς αυτός κυλά μέσα σε ένα μεγαλύτερο κύκλο με ακτίνα 4/3 φορές μεγαλύτερη. Μπορεί επίσης να οριστεί ως το περίγραμμα που προκύπτει όταν σε δύο ορθογώνιους άξονες κυλάμε ένα ευθύγραμμο τμήμα σταθερού μήκουε έτσι ώστε τα άκρα του να είναι πάντα στους άξονες. 

Το σύγχρονο όνομα προέρχεται από την ελληνική λέξη για το "αστέρι" και στο παρελθόν είχε και διαφορετικά ονόματα .

Εξισώσεις
---------

Αν η ακτίνα του μεγάλου σταθερού κύκλο είναι α, τότε η εξίσωση δίνεται από

{\displaystyle |x|^{\frac {2}{3}}+|y|^{\frac {2}{3}}=a^{\frac {2}{3}}}

Οι παραμετρικές εξισώσεις είναι

{\displaystyle x=a\cos ^{3}t={a \over 4}(3\cos t+\cos 3t),}
{\displaystyle y=a\sin ^{3}t={a \over 4}(3\sin t-\sin 3t).}

Η πολική εξίσωση είναι

{\displaystyle r={\frac {a}{(\cos ^{2/3}\theta +\sin ^{2/3}\theta )^{3/2}}}.}

Με απλές αλγεβρικές πράξεις μπορούμε να δούμε ότι η εξίσωσή της μπορεί να γραφεί ως:

{\displaystyle (x^{2}+y^{2}-a^{2})^{3}+27a^{2}x^{2}y^{2}=0.\,}
το οποίο σημείναι ότι η αστροειδής είναι μια πραγματική αλγεβρική καμπύλη του βαθμού έξι.

Μετρικές ιδιότητες
------------------

Περιοχή που περικλείεται
{\displaystyle {\frac {3}{8}}\pi a^{2}}
Μήκος της καμπύλης
{\displaystyle 6a}

Παραπομπές
----------

1. ↑  Yates
2. ↑  J. J. v. Littrow (1838). «§99. Die Astrois». *Kurze Anleitung zur gesammten Mathematik*. Wien. σελ. 299.
3. ↑  Loria, Gino (1902). *Spezielle algebraische und transscendente ebene kurven. Theorie und Geschichte*. Leipzig. σελίδες 224.
4. ↑  Yates, for section
5. ↑  Mathworld
6. ↑  Yates, for section

Εξωτερικοί σύνδεσμοι
--------------------

* "Astroid" στο MacTutor History of Mathematics archive
* "Astroid" Η Εγκυκλοπαίδεια των Aξιόλογων Μαθηματικών Μορφών
* Άρθρο για 2dcurves.com
* Visual Dictionary Of spacial plane curves, Xah Λι
* Μπάρες της Αστροειδούς από Sándor Καμπάι, παρουσίαση με Wolfram Mathematica.
* Η αστροειδής καμπύλη, MathStudies Blog.
Το **Υπουργείο Γεωργίας και Δημοσίων Κτημάτων** ιδρύθηκε από την Κυβέρνηση Ελευθερίου Βενιζέλου 1917, με το Βασιλικό Διάταγμα της 14/14 Ιουν. 1917 (ΦΕΚ 112/ 14.06.1917) «Περί συστάσεως Υπουργείου Γεωργίας και Δημοσίων κτημάτων».

Στο υπουργείο υπήχθησαν τα τμήματα Γεωργίας, Γεωργικής Οικονομίας, Δασών, Αλιείας, Ζωοτεχνικής και Κτηνιατρικής υπηρεσίας από το υπουργείο Εθνικής Οικονομίας και η διεύθυνση Κτημάτων η οποία μέχρι τότε ήταν στην εποπτεία του υπουργείου Οικονομικών.

Αυτή ήταν η δεύτερη φορά δημιουργίας υπουργείου σχετικά με τα γεωργικά. Η Κυβέρνηση Ελευθερίου Βενιζέλου 1910 είχε ιδρύσει το υπουργείο Γεωργίας, Εμπορίου και Βιομηχανίας στις 28 Απριλίου του 1910, αλλά σύντομα οι υπηρεσίες του απορροφήθηκαν στο νεοσυσταθέν υπουργείο Εθνικής Οικονομίας στις 31 Μαΐου 1912.

Το Υπουργείο Γεωργίας και Δημοσίων Κτημάτων συστάθηκε στις 14 Ιουνίου 1917 και με τον νόμο 853 της 2/8 Σεπτεμβρίου 1917, μετονομάστηκε σε υπουργείο Γεωργίας.

Υπουργός Γεωργίας και Δημοσίων Κτημάτων
---------------------------------------

| Όνομα | Έναρξη Θητείας | Λήξη Θητείας | Πολιτικό Κόμμα | Σημειώσεις |
| --- | --- | --- | --- | --- |
| Ανδρέας Μιχαλακόπουλος | 14 Ιουνίου 1917Σύσταση του Υπουργείου Γεωργίας και Δημοσίων Κτημάτων | 2/8 Σεπτεμβρίου 1917Μετονομασία σε υπουργείο Γεωργίας | Κυβέρνηση Ελευθερίου Βενιζέλου 1917 |  |

Αναφορές
--------

1. 1 2  Διαρκής Κώδικας Νομοθεσίας, Τόμος 16, Γεωργική Νομοθεσία[*νεκρός σύνδεσμος*]. Ελληνική Δημοκρατία, Υπουργείο Εσωτερικών, Τμήμα εκδόσεων και γραμματειακής λογιστικής εξυπηρέτησης, Ιδρυτής - Δωρητής Παντ. Κ. Ραπτάρχης
2. ↑  ««Κυβέρνησις Ελευθερίου Βενιζέλου»». Γενική Γραμματεία της Κυβέρνησης. Ανακτήθηκε στις 4 Ιουλίου 2011.
Το τίκι, που φτιάχνεται συνήθως από νεφρίτη, κρεμιέται στο λαιμό ως φυλαχτό.
Το **Χέι-τίκι** είναι ένα μικρό σκαλιστό φυλαχτό των Μαορί, συνήθως από νεφρίτη, που φοριέται με ένα κορδόνι γύρω από το λαιμό.

Η έννοια της λέξης τίκι
-----------------------

Είναι σημαντικό ότι η λέξη «τίκι» σημαίνει τόσο τον Πολυνήσιο θεό της Δημιουργίας όσο και τον πρώτο άνθρωπο, που έφτιαξε ο θεός.

Η μορφή του ειδώλου
-------------------

Το Χέι-τίκι, που απεικονίζει μια ανθρώπινη μορφή με αλλόκοτα χαρακτηριστικά και άκρα, είναι ένα είδος τέχνης, που συναντάται σε πολλά νησιά της Πολυνησίας. Τα τυποποιημένα μοτίβα, που σκαλίζονται στα τίκι, απαντώνται επίσης σε πολλά όπλα και εργαλεία.

Η σημασία του ειδώλου
---------------------

Στις παραδοσιακές κοινωνίες, το Χέι-τίκι αντιπροσώπευε ένα σημαντικό πρόγονο και θεωρείτο πολύτιμο οικογενειακό κειμήλιο, που κληροδοτείτο από γενιά σε γενιά. Σήμερα παράγεται σε μεγάλες ποσότητες ως ενθύμιο για τους τουρίστες, ιδιαίτερα στη Νέα Ζηλανδία.

Εξωτερικοί σύνδεσμοι
--------------------

* Πολυμέσα σχετικά με το θέμα  Hei-tiki στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* GND: 4226963-5

 |

 |
Ο **Χρύσανθος Πούντζας** (Πάτρα, 1946) είναι Έλληνας σκακιστής μέλος της εθνικής ομάδας.

Ξεκίνησε το σκάκι σε νεαρή ηλικία. Το 1971, όταν ήταν φοιτητής στην Αθήνα, κατέκτησε τον πρώτο του τίτλο, το 1ο διασυλλογικό κύπελλο Ελλάδος με την ομάδα του ΣΟ Καλλιθέας. Τελειώνοντας τις σπουδές του ως χημικός μηχανικός, επιστρέφει στην Πάτρα και αγωνίζεται με τον ΣΟ Πατρών. Ήδη μέλος της εθνικής Ελλάδος, αντρών και εφήβων, θεωρείται από τους ισχυρότερους Έλληνες σκακιστές, με τον ΣΟΠ κατέκτησε άλλα 4 κύπελλα και ένα πρωτάθλημα Ελλάδος, μαζί του αγωνίστηκε 20 χρόνια στο πρωτάθλημα της Α' εθνικής αλλά και στο κύπελλο πρωταθλητριών το 1991. Επίσης την περίοδο 1994 - 1998 εκτός από σκακιστής διετέλεσε και πρόεδρος του ΣΟΠ. Το 1998 παίρνει μεταγραφή για τον ΣΟ Κέρκυρας, ενώ αγωνίστηκε και στον ΣΟ Ρίου. Σήμερα είναι σκακιστής του ΑΣΟ Αιγίου, με την ομάδα του οποίου κατέκτησε το πρωτάθλημα Β εθνικής και το τοπικό κύπελλο για το 2009. 

Σε ατομικό επίπεδο ο Χρύσανθος Πούντζας έχει κατακτήσει το ασημένιο μετάλλιο στο πανελλήνιο πρωτάθλημα αντρών το 1979 και το χάλκινο το 1978.

Διακρίσεις
----------

* Πανελλήνιο ατομικό πρωτάθλημα αντρών :

2η θέση (ασημένιο): 1979
3η θέση (χάλκινο): 1978
* Διασυλλογικό πρωτάθλημα Ελλάδος :

Με τον ΣΟΠ : 1990
* Διασυλλογικό κύπελλο Ελλάδος :

Με τον ΣΟ Καλλιθέας: 1971
Με τον ΣΟΠ: 1985, 1988, 1989, 1990 (Φιναλίστ το 1984)
* Διασυλλογικό Β' Εθνικής :

Με τον ΣΟΠ: 1984
Με τον ΑΣΟ Αιγίου: 2009

Παραπομπές
----------

1. ↑  *chessgames.com*. www.chessgames.com.
2. ↑  ΣΟ Καλλιθέας Κύπελλο ‘71: Ο πρώτος μας τίτλος Αρχειοθετήθηκε 2010-02-14 στο Wayback Machine.
3. ↑  ΣΟ Πατρών Ιστορία Αρχειοθετήθηκε 2009-11-25 στο Wayback Machine.
4. ↑  filodimos online [*νεκρός σύνδεσμος*]
Ο **Χριστιανός-Σιγισμούνδος**, γερμ. Christian-Sigismund (γενν. 14 Μαρτίου 1946) από τον Οίκο των Χοεντσόλερν είναι πρίγκιπας της Πρωσίας.

Βιογραφία
---------

Είναι ο τέταρτος γιος του Λουδοβίκου-Φερδινάνδου τιτουλάριου αυτοκράτορα της Γερμανίας και της Κύρας των Σ.Χ.Γκόττορπ, κόρης του Κυρίλλου Βλαδιμηρόβιτς μεγάλου δούκα της Ρωσίας (εγγονού του Αλεξάνδρου Β΄).

Οι δύο μεγαλύτεροι αδελφοί του Φρειδερίκος-Γουλιέλμος και Μιχαήλ έκαναν μοργανατικούς γάμους (το 1967 και το 1966 αντίστοιχα) και αποκήρυξαν τα δικαιώματά τους στη διαδοχή και στην περιουσία του πάππου τους Γουλιέλμου Β΄ αυτοκράτορα της Γερμανίας. Ο τρίτος αδελφός Λουδοβίκος-Φερδινάνδος διάδοχος απεβίωσε 33 ετών (το 1977), αφήνοντας γιο ενός έτους, τον Γεώργιο-Φρειδερίκο. Ο Χριστιανός-Σιγισμούνδος ανέλαβε τη διαχείριση της περιουσίας ως την ενηλικίωση του ανιψιού του.

Όταν οι δύο μεγαλύτεροι αδελφοί του διαζεύχθηκαν (το 1975 και το 1982 αντίστοιχα), ανακάλεσαν την αποκήρυξη και ζήτησαν μερίδιο από της περιουσία. Αργότερα (1976 και 1982 αντίστοιχα) έκαναν ακόμη ένα μοργανατικό γάμο. Το 1994 απεβίωσε ο πατέρας του και τον διαδέχθηκε ο ανιψιός του Γεώργιος-Φρειδερίκος

Οικογένεια
----------

Από τη σχέση του με τη Χριστιάνα Γκρανντμοντάν, πρώην σύζυγο του κόμη Ιωάννη Μπερναντότ, έχει τέκνο, το οποίο νομιμοποίησε:

* Ισαβέλλα-Αλεξάνδρα Αγγελική Άννα-Αικατερίνη Γκρανντμοντάν γενν. 1969.

Νυμφεύτηκε το 1984 τη Νίνα-Ελένη-Λυδία-Αλεξάνδρα κόμισσα τσου Ρέβεντλοβ, κόρη του Καρόλου-Λουδοβίκου κόμη τσου Ρέβεντλοβ και έχει τέκνα:

* Χριστιανός-Λουδοβίκος-Μιχαήλ-Φρειδερίκος-Φερδινάνδος γενν. 1986.
* Ειρήνη-Μαρία-Νίνα-Κίρα γενν. 1988.

Πηγές
-----

* Genealogisches Handbuch des Adels: Furstliche Hauser Band XIV. Limburg and der Lahn, Germany: C. A. Starke Verlag. 1991. pp. 123, 134–147. ISBN 3-7980-0700-4.

Αναφορές
--------

1. ↑  Darryl Roger Lundy: (Αγγλικά) *The Peerage*. p10157.htm#i101570.
2. ↑  p10157.htm#i101570. Ανακτήθηκε στις 7  Αυγούστου 2020.
3. 1 2 3 4 5  Darryl Roger Lundy: (Αγγλικά) *The Peerage*.
Η **Χάτι Τσίρπαν** (πρώην **Σατί Καντίν**, 1890 - 21 Μαρτίου 1956) ήταν Τουρκάλα πολιτικός, μία από τις πρώτες γυναίκες μέλη του κοινοβουλίου στη Μεγάλη Εθνοσυνέλευση της Τουρκίας, που εξελέγη στις γενικές εκλογές του 1935.

Βιογραφία
---------

Η Χάτι Τσίρπαν ήταν κόρη του Καρά Μεχμέτ Μπέη και της Εμινέ Χανίμ. Παντρεύτηκε τον Ιμπραήμ Τσιρπάνογλου, έναν από τους βετεράνους του Βαλκανικού Πολέμου με τον οποίο απέκτησε έξι παιδιά.

Λίγο πριν από το Δεύτερο Συνέδριο Γλωσσών (*İkinci Türk Dil Kurultayı*, 18–23 Αυγούστου 1934), στις 16 Ιουλίου 1934, ο Πρόεδρος Μουσταφά Κεμάλ Ατατούρκ έφυγε από την Άγκυρα για μια εκδρομή στο χωριό Καζάν (τότε τμήμα της περιοχής Κιζιλτζαχαμάμ της επαρχίας της Άγκυρας), 50 χιλιόμετρα (31 μίλια) μακριά από την πρωτεύουσα της Άγκυρας. Κατά τη διάρκεια αυτής της εκδρομής, ο Ατατούρκ συστήθηκε στην Σατί Καντίν, η οποία ήταν αρχηγός του χωριού Καζάν. Ήταν αγρότισσα από την Κεντρική Ανατολία, που αγωνίστηκε για τέσσερα χρόνια κατά τη διάρκεια του Τουρκικού Πολέμου της Ανεξαρτησίας.  Οι δύο έκαναν μία συζήτηση, μετά την οποία αναφέρθηκε ότι του άρεσαν του Ατατούρκ τα επιτεύγματα και η ευφυΐα της Σατί Καντίν. 

Σύμφωνα με την Αφέτ Ινάν, ο Ατατούρκ είπε μετά τη συνάντησή της, "Αυτή είναι μια εξαιρετική γυναίκα, που μπορεί να ευδοκιμήσει ως μέλος του κοινοβουλίου". Η Σατί Καντίν χρηματοδοτήθηκε και υποστηρίχθηκε στην επιτυχημένη εκστρατεία της για το αξίωμα από τον ίδιο τον Ατατούρκ.  Αργότερα, άλλαξε το όνομά της σε Χάτι μετά από τη συμβουλή του Ατατούρκ, ο οποίος ενδιαφερόταν για τον πολιτισμό των Χάττι εκείνη την εποχή, και επειδή το παλιό της όνομα Σατί σήμαινε «πώληση» ή «αγορά» στα Τουρκικά. Υιοθέτησε το επώνυμο Τσίρπαν μετά το νόμο Επιθέτου του 1934, που απαιτούσε από όλους τους Τούρκους πολίτες να έχουν επώνυμο. Στις εκλογές του 1935 στην Τουρκία, 17 από τους 399 βουλευτές ήταν γυναίκες. Στις ενδιάμεσες εκλογές, που διεξήχθησαν στις αρχές του 1936 για τις βουλευτικές έδρες, που έμειναν κενές, ο αριθμός των γυναικών βουλευτών στο κοινοβούλιο αυξήθηκε σε 18. Ανάμεσα σ' αυτές τις γυναίκες ήταν και η Χάτι Τσίρπαν. 

* Δεκαοκτώ γυναίκες βουλευτές εντάχθηκαν στη Μεγάλη Εθνοσυνέλευση της Τουρκίας το 1935.Δεκαοκτώ γυναίκες βουλευτές εντάχθηκαν στη Μεγάλη Εθνοσυνέλευση της Τουρκίας το 1935.
* Χάτι Τσίρπαν στο βάθρο της Μεγάλης Εθνοσυνέλευσης της Τουρκίας.Χάτι Τσίρπαν στο βάθρο της Μεγάλης Εθνοσυνέλευσης της Τουρκίας.

Παραπομπές
----------

1. ↑  www.aa.com.tr/tr/yasam/torunlari-ilk-kadin-milletvekillerinden-satikadinin-hatirasina-gozu-gibi-bakiyor/1663259.
2. ↑  Ανακτήθηκε στις 24  Ιουνίου 2019.
3. 1 2  «Hatı (Satı) Çırpan (Oğlu) (1890-1956) - Atatürk Ansiklopedisi». *ataturkansiklopedisi.gov.tr* (στα Τουρκικά). Ανακτήθηκε στις 5 Μαΐου 2021.
4. 1 2  *The Turkish Woman (1919-1923)*, Basın Yayın Genel Müdürlüğü, p. 36.

  



|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τουρκία
 |

 |